Op Dinsdag 13 Augustus 2013 om 8.30 die oggend begin die Neuroloog met haar ondersoek en al die ander dinge wat sy nodig geag het.
Dus het sy eintlik vir my gesê, sonder dat sy self dit geweet het, dat ons Here Cornelia se toestand verander het en niemand weet beter hoe groot die verandering is wat plaasgevind het, as ek wat haar liefhet en elke dag vir ‘n lang tyd met die verskriklike agteruitgang moes saamgelewe het nie.
Ek gaan nie so arrogant wees om met my klein verstandjie te probeer uitwerk hoe God Almagtig, redeneer nie. Ek is soos my groot held Paulus terdeë bewus:
1 KOR 13:12 “Nou sien ons dinge nog net vaagweg soos in 'n dowwe spieël,maar eendag sal alles vir ons glashelder wees.
JES 55:8 Want My gedagtes is nie julle gedagtes nie, en julle weë is nie My weë nie, spreek die HERE.
Vir die huidige is dit vir my te wonderlik om te belewe dat Cornelia se toestand vandag baie beter is as wat dit 2 jaar gelede was toe die Neuroloog vir my gesê het dat ek nog net ‘n jaar self my vrou sal kan versorg.
Daarom my vriendin / vriend. Moet nooit in wanhoop verval in jou omstandighede nie. Jy is ‘n koningskind.Hou net jou oë al die tyd op ons Here en gaan lees weer wat Jesus verduidelik in die gelykenis oor die onregverdige regter.
LUK 18:1 Jesus het vir hulle 'n gelykenis vertel om aan te toon dat hulle moet aanhou bid sonder om moedeloos te word.